ശ്രീകൃഷ്ണപുരത്ത് മൂന്നുപേര്ക്ക് പേപ്പട്ടിയുടെ കടിയേറ്റു ശ്രീകൃഷ്ണപുരം : ശ്രീകൃഷ്ണപുരത്ത് ഞായറാഴ്ച മൂന്നുപേര്ക്ക് പേപ്പട്ടിയുടെ കടിയേറ്റു. പെരുമാങ്ങോട് ക്ഷേത്രത്തിന് സമീപത്താണ് ആദ്യത്തെയാള്ക്ക് കടിയേറ്റത്. അമ്ബലത്തില് നിന്ന് ജോലികഴിഞ്ഞ് വരുന്നതിനിടെ ഉത്രത്തില്ക്കാവ് ക്ഷേത്രം ജീവനക്കാരിയായ പെരുമാങ്ങോട് പുഷ്പകത്ത് കെ.ആര്. ഭാരതി ബ്രാഹ്മിണി അമ്മയെ 64 പേപ്പട്ടി കടിച്ചു. കാലിലും കൈയിലും കടിയേറ്റ ഇവരെ അതുവഴി കാറില് വരികയായിരുന്ന വലമ്ബിലിമംഗലത്തെ റേഷന് വ്യാപാരിയും അയല്വാസിയുമായ ഹരിഗോവിന്ദനാണ് പട്ടിയുടെ ആക്രമണത്തില്നിന്ന് രക്ഷിച്ചത്. പിന്നീട് മംഗലാംകുന്ന് ചാത്തന്കുന്ന് ഭാഗത്തേക്ക് ഓടിയ പട്ടി തൊഴിലുറപ്പ് തൊഴിലാളികളുടെ നേരെ തിരിഞ്ഞു. പന്ത്രണ്ടാം വാര്ഡില് തൊഴിലുറപ്പ് പദ്ധതിയുടെ ഭാഗമായി പാതയുടെ അരികു ചാല് വൃത്തിയാക്കുന്നതിനിടെയാണ് ചാത്തന്കുന്ന് കാവുങ്ങല്ത്തൊടി രാജലക്ഷ്മിക്ക് 52 കടിയേറ്റത്. ചാത്തന്കുന്ന് നിനീതയില് വീട്ടില് കാവല്ക്കാരനായ അന്യ സംസ്ഥാന ത്തൊഴിലാളിക്കും കടിയേറ്റു. ചാത്തന്കുന്ന് മുഞ്ഞപ്പാറ പങ്കജാക്ഷന്റെ ആടിനും കടിയേറ്റിട്ടുണ്ട്. കെ.ആര്. ഭാരതി ബ്രാഹ്മിണി അമ്മ, രാജലക്ഷ്മി എന്നിവര്ക്ക് ശ്രീകൃഷ്ണപുരം കുടുംബാരോഗ്യകേന്ദ്രത്തില് പ്രാഥമിക ചികിത്സ നല്കി. തുടര്ന്ന് ജില്ലാ ആശുപത്രിയിലെത്തിച്ച് പേവിഷബാധയ്ക്കെതിരായ കുത്തിവയ്പ് നല്കി.